Elon Musk
Elon Reeve Musk, ganet d’an , zo un embreger stadudanat, e penn meur a embregerezh, Tesla ha SpaceX en o zouesk.

E miz Ebrel 2022 e talv e beadra war-dro 252 viliard a zollaroù, pezh a laka anezhañ an den pinvidikañ er bed.

E miz Ebrel 2022 e prenas Twitter evit 43 miliard a zollaroù.

E vuhez bugel 

Elon Reeve Musk a oa ganet d’an 28 a viz Even en Afrika ar Su. E vamm, May Musk a oa bet top-model hag arbennigourez war ar boued. E Kanada oa ganet, ha bet desavet e Su Afrika. Tad Elon Musk, Errol Musk, eñ oa ijinour war an elektromekanikererezh, bleiner kirri, ha merdeer, kuzulier evit embregañ, ha saver tiez. Perc’henn e oa war ur veingleuz emerald.

Bugel henañ ar familh oa Elon Musk, bez en doa ur breur : Kimbal hag ur c’hoar : Tosca. Pinvidik a-walc’h oa stad e familh, dilennet oa e dad e Pretoria City Council, gant un diketenn araokour, enep-apartheid. Da lâret oa un oportunour eus ar c'houlz. Dispartiet voe e gerent.

Diouzh pezh a gont e vamm, war e-zivout er skol e vije bet ur bugel “lent amparfal betek ansokial, den e unan eta”. Dedennet e voe dija da zek vloaz gant bed an urzhiataerezh hag ar c’hoarioù video, desket noa programmiñ drezhañ e-unan gant ar VIC-20 . Da zaouzek vloaz en doe gwerzet ur c’hoari-video ha noa bet ijinnet ha krouet e unan evit 500 $.

Goulenn a reas ur pasport kanadian ha mont da di ur c’henderv dezhañ, ha stagañ gant e studioù e 1989. Graet noa micherioù souezhus e-giz labourat en un ti-feurm, pe un heskennerezh.

Un aotregezh war ar fizik a dremenas er skol-veur e Pennsylvanaia, koulz hag unan war an ekonomiezh. Gantañ e voe skrivet ur steuñv embregañ evit skaniñ ha niverelaat levrioù, heñvel bremañ ouzh sistem Google Books.

Degemeret oa bet d’ober enklaskoù gant ur programm PhD, war an dañvez skiantoù, hogen graet noe e zibab mont da adkavout boom an Internet, a oa o tarzhañ d'ar c'houlz.

Deroù e garierenn ekonomikel

Zip2

Musk, e vreur Kimbal ha Greg Kouri o doe savet Zip2. Gant e dad Errol Musk e voe postet 28 000 $. Pal ar raktres-se a oa sevel ul lec’hienn internet evit heñchañ an dud davet chomlec’hioù e kêr, gant kartennoù, tuadurioù, ha pajennoù melenn. Un tammig Heñvel ouzh pezh a ginnig Google map bremañ, pe pajejaunes. An nozvezh-pad e kode Musk. Ur gwir marc’h-labour oa eta.

Akuizitet e voe Zip2 gant Compaq e 1999, evit 307 milion $. Setu eñ lonket gant ar c’hevala divent hag eñ strewet en e holl raktresoù .

X.com and PayPal

Diwezhatoc’h e 1999, e savas X.com, un embregerezh servij evit paeañ enlinenn 12 milion $ a voe postet gantañ. E-touez ar re gentañ e voe X.com o kinnig treuzvankadennoù federal diogell a-zevri. Kerkent ec’h erruas ouzhpenn 200 000 a bratikoù, e deroù an operatadennoù. Daoust dezhañ bezañ diazezour an embregerezh, ar bosterien-arc’hant a soñje anezhañ, e oa un den diarroutet hag amparfal.

Kendeuzet e voe X.com gant an online bank Confinity kuit da gaout kevezerezh kenetrezo

TESLA

Brudetoc’h a galz eo Musk evit ar roll a c’hoari gant Tesla. Erruet e oa e kevala an embregerezh e 2004, tapet voe gantañ ar renerez adalek 2008. Da gentañ-penn e voe savet ur c’harr-sport dre dredan, an Tesla Roadster, goude-se voe savet ur berlin dre dredan a oa muioc’h ekonomikel, An Tesla model S, an Tesla model X: un SUV luks.

Fellout a ra da Desla produiñ kirri tredan mac’hadmatoc’h eget ar re all : pezh voe graet e 2018, o lañsañ an Tesla model 3, ur berlin gwelloc’hmac’had evit boboed-ijinour-pinvidik a-walc’h ha tuet war-zu ar gredenn reizh evit gwareziñ ar blanedenn, setu eta ur c’harr kinniget da  50 000 € , keñver an Tesla all a oa da 100 000€ .

Fuzeenoù en egor

Poster-arc’hant eo ivez evit an embregerezh SolarCity (produioù fotovolaek ha servijoù), enno emañ e c’henderv Lyndon Rive ar prezidant. Pal an embregerezhioù-mañ a zo stourm ouzh tommadurezh an hin hervezo.

Diaesterioù o doe SpaceX ha Tesla e 2008, neuze e voe dibabet sinañ gant an NASA ur emglev evit adpourvezañ ar greizenn egor etrevroadel (ISS), gant 1,6 miliard a $. Gant dafar e pourchas ar fuzeen Falcon 9 hag an egorlestr Dragon ar greizenn abaoe 2012. A-drugarez da Musk e voe savetaet Tesla e 2008, pa voe divizet gant ar bosterien kreskiñ o lodenn dezho, e lodenn  arc’hantaouiñ en embregerezh.

Powerwall

kinniget er voe gant powerwall e 2015, doare da stokañ energiezh (energiezh an heol, hag ar milinoù avel) gant bateriennoù lithium hag o deus un efedusted energiezh mat, hag o deus ur padelezh gwelloc’h. Gallout a reont bezañ darn adkarget, ha pourchas ur startijenn a chom ingal e-kerzh ar prantad diskargañ.

Hervez Musk e c’hellfe bezañ AN diskoulm evit cheñch frammoù bedel an energiezh evit ma vefe tredan padus da vat hep skarzañ CO2 ken en aergelc’h.

Daveoù 

Embregerien SUA
Ganedigezhioù 1971
Twitter